Архивски број: ИП1 16-384/3

 Датум: 18.10.2021 година

 Скопје

 Инспекторите за детска заштита од Секторот за инспекциски надзор во областа на социјалната заштита и заштита на децата - Одделение за инспекциски надзор од дејноста на заштита на децата при Министерство за труд и социјална политика Јорданка Николовска виш инспектор за детска заштита, со службена легитимација број 0019, Слаѓана Дамјановска инспектор за детска заштита со службена легитимација број 0020, врз основа на членовите 205 и 209 став (2) од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19 и 311/20) во натамошниот текст: Законот, извршија редовен инспекциски надзор на ден 14.10.2021 година над субјектот на инспекциски надзор ЈУ Меѓуопштински центар за социјална работа Охрид, со седиште на ул. 7 Ноември бр.282, Охрид, застапувано од в.д.директор Ајтен Мусли, за отстранување на недостатоците и неправилностите утврдени со записник бр.ИП1 16-384/2 од 15.10.2021 година за извршен редовен инспекциски надзор донесоа,

 **Р Е Ш Е Н И Е**

 Директорот на ЈУ Меѓуопштински центар за социјална работа Охрид,се задолжува да ги отстрани недостатоците и неправилностите утврдени со записник со број ИП1 16-384/2 од 15.10.2021 година и тоа:

 1.) Во предметот на Е.С. со решение број УП1 0901-37 од 27.04.2021 година, центарот да обезбеди доказ за материјалната состојба на семејството по поднесеното барање бр.УП1 0901-37 од 03.03.2021 година, бидејќи во предметот нема доказ за материјалната состојба, врз основа на која е остварено правото на детски додаток.

 Доколку се утврди дека корисникот неосновано го остварил правото на детски додаток, ќе се задолжи Центарот да отпочне постапка за враќање на неосновано примени средства согласно член 50 став (1) од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20).

 Во спротивно според член 226 став (1) од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20), предвидена е глоба во износ од 300 до 500 евра во денарска противвредност „ќе му се изрече за прекршок и на службеното лице во центарот за социјална

работа, односно установата за деца кое спротивно на одредбите од овој закон ќе одобри право од заштитата на децата“.

 Исто така изработените решенија за остварување на правото на детски додаток уредно да се потпишуваат и уредно да се доставуваат до корисникот на правото, од страна на центарот за социјална работа. Пишаните управни документи треба да се доставуваат, а секој документ што влијае врз роковите треба да се испраќа преку препорачана пошта. Се задолжува Центарот за социјална работа да постапува во согласност со член 38, 69 и 77 од Законот за општата управна постапка („Сл.весник на Р.М.” бр.124/2015 и 65/18).

 **Рок: 15 дена од приемот на решението.**

 2.) Да се преиспитаат предметите на корисниците на правото на посебен додаток со решенија број:Н.Н со решение број УП1 0902-105 од 22.06.2021 година, Н.Н. со решение број УП1 0902-26 од 14.06.2021 година, Н.Н со решение број УП1 0902-145 од 23.06.2021 год. За сите наведени предмети констатирано е дека се донесени заклучоци за запирање на постапката, се до решавање на претходно прашање односно донесување на наод и мислење за видот на попреченоста на физичкиот и психичкиот развој и специфичните потреби на детето. Имено на сите тројца корисници донесени се решенија за престанување на правото подоцна од законски утврдениот рок, односно по истекот на рокот за поднесување на наодот и мислењето за видот на попреченоста на физичкиот и психичкиот развој и специфичните потреби на детето, со што согласно член 50 став (1) од Законот, „правото е остварено и исплатено спротивно на одредбите од овој закон, примениот износ корисникот е должен да го врати согласно со овој закон“. Имено за Н.Н донесен е заклучок за запирање на постапката на 22.06.2021 година, бр. УП1 0902-105, а наодот и мислењето е со важност до 02.11.2020 година. За Н.Н донесен е заклучок за запирање на постапката на 14.06.2021 година бр. УП1 0902-26, а наодот и мислењето е со важност до 02.11.2020 година. За Н.Н донесен е заклучок за запирање на постапката на 23.06.2021 година со бр.УП1 0902-145, а наодот и мислењето е со важност до 26.05.2021 година. До денот на надзорот, корисниците на право на посебен додаток немаа донесено нов наод и мислење.

 Доколку се утврди дека корисникот неосновано го остварил правото на детски додаток, ќе се задолжи Центарот да отпочне постапка за враќање на неосновано примени средства согласно член 50 од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20).

 Во спротивно според член 226 став (1) од Законот за заштита на децата („Сл.весник на Р.М.” бр.23/13, 12/14, 44/14, 144/14,10/15,25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20), предвидена е глоба во износ од 300 до 500 евра во денарска противвредност „ќе му се изрече за прекршок и на службеното лице во центарот за социјална

работа, односно установата за деца кое спротивно на одредбите од овој закон ќе одобри право од заштитата на децата“.

 **Рок: 15 дена од приемот на решението.**

 3). Директорот на ЈУ Меѓуопштински центар за социјална работа Охрид се задолжува да поведе постапка за утврдување на одговорност на вработените и раководителот на службата, задолжени за решавање на правата од точките 1 и 2 на ова решение, односно ,,да поднесе кривична пријава за сторено кривично дело, барање за поведување на прекршочна постапка или иницијатива за покренување на дисциплинска постапка, ако најде докази дека со повредата на прописите е сторено кривично дело, прекршок или потешка повреда на работната дисциплина, неизвршување, несовесно и ненавремено извршување на работите и работните задачи“ согласно член 216 став 1 алинеја 2 од Законот за заштита на децата („Сл. весник на Р.М.” бр.23/13, 12/14, 44/14, 144/14,10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19 и 311/20).

 **Рок: 15 дена од приемот на решението.**

 4.) Пропишаната документација и евиденција на правата за заштита на децата да се води уредно со евидентирање во евидентни книги на правата за заштита на децата, уредно и ажурно да се води евидентната книга н аправото за посебен додаток согласно член 195 став (2) и 195-а од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20) и член 4 до 11 од Правилникот за начинот на водење на евиденцијата и документацијата, како и содржината и формата на евиденцијата и документацијата за правата за заштита на децата („Сл. весник на Р.М.„ бр.62/2013).

 Во спротивно ќе се смета дека е сторен прекршок според член 226 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20) односно ,,глоба во износ од 150 до 200 евра во денарска противвредност ќе му се изрече на службеното лице во центарот за социјална работа за неводење или несоодветно водење на пропишаната евиденција и документација (член 195 став (2))”.

  **Рок: 15 дена од приемот на решението.**

 5.) Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки

 6.)Жалбата изјавена против ова решение, не го одлага неговото извршување.

 О б р а з л о ж е н и е

 Инспектори за детска заштита од Министерството за труд и социјална политика, Сектор за инспекциски надзор во областа на социјалната заштита и заштита на деца - Одделение за инспекциски надзор од дејноста на заштита на децата, извршија редовен инспекциски надзор во ЈУ Центар за социјална работа Охрид на ден 14.10.2021 година во

поглед на применувањето и спроведувањето на Законот за заштита на децата, како и на другите прописи и акти донесени врз негова основа, во делот на правата за заштита на децата (детски додаток, посебен додаток, еднократна парична помош за новороденче, родителски додаток за дете и додаток за образование), како и евиденцијата и документацијата на правата за заштита на децата.

 При редовниот инспекциски надзор беше утврдено дека во предметот на корисникот на правото на детски додаток Н.Н недостасува доказ за за материјалната состојба на семејството, а Центарот се задолжува да гопреиспита барањето и истиот да го обезбеди.

Да се преиспитаат предметите на корисниците на правото на посебен додаток:Н.Н.Н.Н. иН.Н.

Директорот на Центарот да поведе постапка за утврдување на одговорност на вработените и раководителот согласно член 216 став 1 алинеја 2 од Законот за заштита на децата („Сл. весник на Р.М.” бр.23/13, 12/14, 44/14, 144/14,10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19 и 311/20).

Пропишаната документација и евиденција за правото на посебен додаток уредно да се евидентира во евидентна книга, согласно член 195 став (2) и 195-а од Законот за заштита на децата(„Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19 и 311/20).

 Решено во Министерството за труд и социјална политика, Сектор за инспекциски надзор во областа на социјалната заштита и заштитата на децата под број ИП1 16-384/3 од 18.10.2021 година.

 ПРАВНА ПОУКА: Против ова решение може да се изјави жалба до Државната комисија за одлучување во втор степен во областа на инспекцискиот надзор и прекршочната постапка во рок од 15 дена од денот на приемот на решението.

 Инспектори за детска заштита:

 Јорданка Николовска-виш инспектор

 Слаѓана Дамјановска-инспектор